مع تطور العلم، عدد كبير من الطلبة مابقوش بيحبوا ياخدوا نوتس بإيديهم. بدل كده، بيستخدموا الكاميرات الديجيتال عشان يصوروا الكلام اللي المدرسين بيكتبوه على السبورة او يسجلوا اللي المدرسين بيقولوه في الفصل.
العيال ممكن يفتكروا ان في نوتس كتير اوي لازم ياخدوها او ان المدرسين بيكتبوا او بيتكلموا بسرعة لدرجة انهم مش قادرين ياخدوا نوتس بالتفصيل. بيحاولوا يلاقوا طرق يسهلوا بيها الأمور، فبيستخدموا الكاميرات الديجيتال. في الحقيقة، العيال اذكيا جدا في استخدام التكنولوجيا.
بس هل الكاميرات الديجيتال بتسهل اخد النوتس فعلاً؟
مش اوي. قبل ما تقرا النوتس من الكاميرات الديجيتال، في حاجات كتير لازم تعملها. اولاً، لازم تلاقي كمبيوتر. بعدين لازم تنقل الصور على الكمبيوتر. بعد كده لازم تدور على طابعة عشان تطبع الصور. حاجة تانية ان مش هتقدر تسمع الصوت من الكاميرات الديجيتال كويس عشان عادةً بيبقى في شوشرة كتير. هتضطر تسمعه ببطء كذا مرة قبل ما تفهم كل حاجة.
في الحقيقة، اخد النوتس بالإيد ليه مميزات كتير. مثلاً، بيساعدك تفتكر وتفهم اللي بتتعلمه. عشان توفر وقت، ممكن تختار اهم حاجات او الحاجات اللي مش فاهمها وتكتبها. مش لازم تكتب كل حاجة.
متخافش من اخد النوتس بإيدك. دي طريقة فعالة جداً.
ايه الطريقة اللي الكاتب شايف انها احسن طريقة لاخد النوتس؟
بتصوير الكلام اللي المدرسين بيكتبوه. بتسجيل اللي المدرسين بيقولوه في الفصل. باستخدام الكمبيوتر. باخد النوتس بالإيد.